open-index/open-wikipedia-markdown huggingface dataset:
আজু গোঁসাই

**আজু গোঁসাই** (আনুমানিক খ্রিস্টীয় ১৮শ শতাব্দী) ছিলেন একজন বাঙালি কবি। তিনি শাক্ত কবি রামপ্রসাদ সেনের গানের প্যারোডি রচনার জন্য পরিচিত ছিলেন। আজু গোঁসাইয়ের সাহিত্যকর্ম ছাড়া তার সম্পর্কে বিশেষ কিছুই জানা যায় না। এমনকি এও জানা যায় না যে, তার প্রকৃত নাম কী ছিল। অনুমান করা হয় তার প্রকৃত নাম ছিল অযোধ্যানাথ বা অযোধ্যারাম গোস্বামী। যোগেন্দ্রনাথ গুপ্তের অনুমান, তার প্রকৃত নাম ছিল সম্ভবত অজয় গোস্বামী বা অচ্যুত গোস্বামী বা রাজচন্দ্র গোস্বামী।

আজু গোঁসাই ছিলেন একজন বৈষ্ণব কবি। তিনি অধুনা ভারতের পশ্চিমবঙ্গ রাজ্যের উত্তর চব্বিশ পরগনা জেলার অন্তর্গত হালিশহরে বাস করতেন। তার বাবার নাম ছিল রামরাম গোঁসাই।

আজু গোঁসাই শুধুমাত্র রামপ্রসাদ সেনের সমসাময়িক কবিই ছিলেন না, দুজনে একই গ্রামে বাস করতেন। আজু গোঁসাই রামপ্রসাদের গানের প্যারোডি রচনা করে মজা পেতেন। ফলে অনেক সময় উভয়ের মধ্যে ‘দ্বন্দ্ব’ (এক প্রকার ঐতিহ্যবাহী সাংগীতিক বিতর্ক) লেগে যেত। জানা যায় যে, নদিয়ার রাজা কৃষ্ণচন্দ্র রায় যখনই হালিশহরে আসতেন, তখনই এই ধরনের দ্বন্দ্ব উপভোগ করতেন। গোপাল ভাঁড়ের একাধিক গল্পে আজু গোঁসাইএর উল্লেখ পাওয়া যায়।

আজু গোঁসাইয়ের কয়েকটি বিখ্যাত গান হল "কেন মন বেড়াতে যাবি", "ডুবিস নে মন ঘড়ি ঘড়ি", "এ সংসার রসের কুটি" ও "সাধ্য কি তোর কালী খাবি"। এগুলি রামপ্রসাদের যথাক্রমে "আয় মন বেড়াতে যাবি", "ডুব দে রে মন কালী বলে", "এ সংসার ধোঁকার টাটি" ও "এবার কালী তোমায় খাব" গানগুলির প্যারোডি।

## আরও দেখুন
* রামপ্রসাদ সেন
* গোপাল ভাঁড়
* কৃষ্ণকান্ত ভাদুড়ী

## তথ্যসূত্র

বিষয়শ্রেণী:১৮শ শতাব্দীর বাঙালি কবি
বিষয়শ্রেণী:১৮শ শতাব্দীর ভারতীয় কবি
বিষয়শ্রেণী:বাঙালি হিন্দু
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:প্যারোডি সংগীত
বিষয়শ্রেণী:পশ্চিমবঙ্গের কবি
বিষয়শ্রেণী:বাঙালি পুরুষ কবি
বিষয়শ্রেণী:বাংলা ভাষার লেখক
বিষয়শ্রেণী:বাংলা ভাষার কবি
ঝুঁড়িঝাড়া ঢিবি

**ঝুঁড়িঝাড়া ঢিবি** সাতক্ষীরা জেলার তালা উপজেলায় অবস্থিত বাংলাদেশের অন্যতম প্রত্নতাত্ত্বিক স্থাপনা ও সংরক্ষিত পরাকীর্তি। এটি উপজেলা সদর থেকে ২ কিলোমিটার দূরে অবস্থিত।

## ইতিহাস
ঝুঁড়িঝাড়া ঢিবির নির্মাণকাল বা এর ইতিহাস সম্পর্কে খুব বেশি জানা যায় না। এখানে কোন শিলালিপিও পাওয়া যায়নি। স্থানীয় জনশ্রুতি অনুসারে, পূর্বে এখানে একটি দীঘি খনন করা হয়েছিল ও খননের ফলে যে মাটি রাখা হয়েছিল সেখান থেকেই এটি উঁচু ঢিবিতে পরিনত হয়েছে। আবার কেউ কেউ মনে করেন, এখানে একটি প্রাচীন মসজিদ ছিল।

তবে প্রত্নতত্ত্ববিদগণের মধ্যে কেউ কেউ বলেন, এই উঁচু ঢিবিটি একটি প্রাচীন জমিদার বাড়ির ধ্বংসাবশেষ। বর্তমানে জঙ্গলে আবৃত ঢিবিটি বাংলাদেশের প্রত্নতত্ত্ব অধিদপ্তর সংরক্ষিত পরাকীর্তি হিসেবে ঘোষণা করে। এর একপাশে রয়েছে দীঘি ও অপর পাশে ফসলের মাঠ।

## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা
বিষয়শ্রেণী:সাতক্ষীরা জেলার দর্শনীয় স্থান
পীর আলীর সমাধি

**পীর আলীর সমাধি** বাগেরহাট জেলা সদরে অবস্থিত একটি প্রাচীন কবর। এখানে মুসলিম সাধক মোহাম্মদ তাহের আলী পীরকে কবর দেওয়া হয়েছিল।

## ইহিতাস
পীর আলী মোহাম্মদ তাহের খা,ন জাহান আলীর প্রিয় পাত্র ছিলেন। তিনি পূর্বে ব্রাহ্মণ ছিলেন ও খান জাহানের হাত ধরে মুসলমান ধর্মে দীক্ষিত হয়েছিলেন বলে জনশ্রুতি রয়েছে। তখন থেকেই পিরালী ব্রাহ্মণ শব্দের উৎপত্তি। এর ফলে খান জাহান তাকে তার রাজ্যে প্রধান উজির বা কারো কারো মতে, কোন একটি এলাকার শাসনের দায়িত্ব দিয়েছিলেন। ব্রাহ্মণ থাকাকালে তার নাম গোবিন্দ লাল রায় ছিল বলেও জনশ্রুতি রয়েছে।

## অবকাঠামো
বাগরে হাটের খান জাহান আলী সমাধির কাছেই পশ্চিমপাশে পীর আলীর সমাধিটি অবস্থিত। এটি দেখতে অনেকটাই খান জাহানের সমাধির মত। ধূসর বর্ণের সমাধিটি পাথরে আবৃত।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:বাগেরহাট জেলার দর্শনীয় স্থান
বিষয়শ্রেণী:বাগেরহাট জেলার প্রত্নতাত্ত্বিক স্থাপনা
দশ গম্বুজ মসজিদ

**দশ গম্বুজ মসজিদ** বাগেরহাট জেলার বাগেরহাট সদর উপজেলায় অবস্থিত একটি প্রাচীন মসজিদ ও সংরক্ষিত প্রত্নস্থল। এটি খান জাহান আমলের মসজিদ বলে মনে করা হয়। মসজিদটি বাগেরহাট সদর উপজেলার কাড়াপাড়া ইউনিয়নের নোনাডাঙ্গা নামক গ্রামে অবস্থিত।

## ইতিহাস
১৫শ শতকে খান জাহান বাগেরহাট ও খুলনায় দুটি শহর প্রতিষ্ঠা করে বাংলা শাসন শুরু করেন। এ সময় তিনি এ অঞ্চলে প্রচুর মসজিদ ও অন্যান্য স্থাপনা নির্মাণ করেন। এই দশ গম্বৃজ মসজিদটিও খান জাহানের তৈরি বলেই প্রত্নতত্ত্ববিদগণ ধারণা করেন। পূর্বে মসজিদের স্থানে একটি ছোট মসজিদের অস্তিত্ব ছিল কিন্তু স্থানীয়রা সেটি ভেঙ্গে সেখানে নতুন মসজিদ স্থাপনের প্রাক্কালে পুরাতন একটি স্থাপনা দেখতে পান।

পরবর্তীতে বাংলাদেশ প্রত্নতত্ত্ব অধিদপ্তর সেখানে খননকার্য পরিচালনা করে প্রিাচীন মসজিদটির ধ্বংসাবশেষ অবিষ্কার করেন।

## অবকাঠামো
পুরো মসজিদটি ৫০.৫ ফুট দৈর্ঘ্য ও ১৮.১০ ফুট প্রস্থ। খননের ফলে সেখানে মসজিদটির চার স্তম্ভের ধ্বংসাবশেষ পাওয়া গিয়েছে। এছাড়াও মসজিদের দেয়ালের কিছু অংশ দৃশ্যমান। প্রত্নতত্ববিদগণ, কাঠামো দেখে ধারণা করেন, দশ গম্বুজ বিশিষ্ঠ মসজিদটি ষাট গম্বুজ মসজিদের অনুরূপ নকশা করে তৈরি করা হয়েছিল।

মনে করা হয় কোন প্রকৃতিক দুর্যোগের ফলে মূল মসজিদটি ক্ষতিগ্রস্ত হওয়ার পর প্রাচীন মসজিদর উপর একটি অর্ধ পাকা মসজিদ নির্মাণ করা হয়েছিল।

## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:বাগেরহাট জেলার মসজিদ
বিষয়শ্রেণী:বাগেরহাট জেলার দর্শনীয় স্থান
বিষয়শ্রেণী:বাগেরহাট জেলার প্রত্নতাত্ত্বিক স্থাপনা
জ্যাক সন্ডার্স

**জন ভিক্টর সন্ডার্স** (; জন্ম: ২১ মার্চ, ১৮৭৬ - মৃত্যু: ২১ ডিসেম্বর, ১৯২৭) ভিক্টোরিয়া রাজ্যের মেলবোর্নে জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০২ থেকে ১৯০৮ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ক্রিকেটে ভিক্টোরিয়া ক্রিকেট দলের প্রতিনিধিত্ব করেছেন **জ্যাক সন্ডার্স**। দলে তিনি মূলতঃ বামহাতি মিডিয়াম কিংবা স্লো লেফট আর্ম অর্থোডক্স বোলিংয়ে পারদর্শিতা দেখিয়েছেন।

## খেলোয়াড়ী জীবন
১৯০২ থেকে ১৯০৮ সময়কালে অস্ট্রেলিয়ার পক্ষে ১৪ টেস্টে অংশ নিয়েছিলেন। ১৪-১৮ ফেব্রুয়ারি, ১৯০২ তারিখে অনুষ্ঠিত সিডনি টেস্টে সফরকারী ইংল্যান্ডের বিপক্ষে তার টেস্ট অভিষেক ঘটে। ঐ টেস্টের দ্বিতীয় ইনিংসে পাঁচ-উইকেট লাভ করেন তিনি। এরপর থেকেই সমগ্র খেলোয়াড়ী জীবনে ৭৯ উইকেট লাভের দিকে ধাবিত হন।

১৯০২ সালে জো ডার্লিংয়ের অধিনায়কত্বে ইংল্যান্ড ও দক্ষিণ আফ্রিকা সফর করেন। বামহাতি ধীরগতি বোলার হিসেবে ব্যাপক সফলতা পান। এছাড়াও শুষ্ক মৌসুমে সফলতার মুখ দেখেছেন। সমগ্র খেলোয়াড়ী জীবনে সকল স্তরের ক্রিকেটে ১৭-এর কিঞ্চিৎ বেশি রান দিয়ে ১২৭ উইকেট তুলে নেন।

চারটি টেস্ট খেলায় ২৬-এর বেশি রান খরচায় আঠারোজনকে প্যাভিলিয়নে ফেরৎ পাঠান। শেফিল্ডে অনুষ্ঠিত টেস্টে অস্ট্রেলিয়া ১৪৩ রানের জয় পায়। প্রথম ইনিংসে ৫০ রানের বিনিময়ে পাঁচ-উইকেট পেলেও দ্বিতীয় ইনিংসে ১২ ওভারে ৬৮ রান দিয়ে কোন উইকেট লাভে ব্যর্থ হন। ম্যানচেস্টারে ৩ রানের জয়ী খেলায় সন্ডার্স অবিষ্মরণীয় ভূমিকা রাখেন। রোডসের সাথে টেট শেষ উইকেটে জুটি গড়লে তিনি তাকে বোল্ড করেন।

ইংল্যান্ডের বিপক্ষে ২৫.৩২ রান গড়ে ৬৪ উইকেট পান। অন্যদিকে দক্ষিণ আফ্রিকার বিপক্ষে ১৫ উইকেট পান ১১.৭৩ গড়ে। জোহেন্সবার্গে নিজস্ব সেরা ৭/৩৪ লাভ করেন।

## অবসর
ভিক্টোরিয়ার পক্ষে সর্বশেষ খেলায় অংশ নেয়ার পর নিউজিল্যান্ডে বসতি গড়েন। সেখানে তিনি ওয়েলিংটনের প্রতিনিধিত্ব করেন। ৫১ বছর বয়সে ২১ ডিসেম্বর, ১৯২৭ তারিখে ভিক্টোরিয়ার মেলবোর্নে অস্ত্রোপাচারকালে জ্যাক সন্ডার্সের দেহাবসান ঘটে।

## তথ্যসূত্র

## আরও দেখুন
* ইয়ান জনসন
* উইলফ্রেড রোডস
* অস্ট্রেলিয়া জাতীয় ক্রিকেট দল
* টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা

## বহিঃসংযোগ
*
*

বিষয়শ্রেণী:১৮৭৬-এ জন্ম
বিষয়শ্রেণী:১৯২৭-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:ওয়েলিংটনের ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:মেলবোর্ন থেকে আগত ক্রিকেটার
শেখপুর জামে মসজিদ

**শেখপুরা জামে মসজিদ** যশোর জেলায় অবস্থিত প্রাচীন মসজিদ ও বাংলাদেশের অন্যতম একটি সংরক্ষিত পুরাকীর্তি। এটি কেশবপুর উপজেলার সাগরদাঁড়ী ইউনিয়নের শেখপুরা নামক গ্রামে অবস্থিত। উপজেলা সদর থেকে এটি ১২ কিলোমিটার দূরে অবস্থিত।

## ইতিহাস
মুঘল শাসনামলে যশোর অঞ্চলের অনেক স্থানেই মুঘল শাসকগণ বিভিন্ন স্থাপনা ও মসজিদ নির্মাণ করেন। শেখপুরা শাহী মসজিদটি মুঘল আমলেই নির্মিত বলে প্রত্নতত্ত্ববিদগণ নিশ্চিত হয়েছেন। সম্রাট আওরঙ্গজেবের শাসনামলে স্থাপনা তৈরি বলে মনে করা হয়। ১৯৯৭ সালে বাংলাদেশ প্রত্নতত্ত্ব অধিদপ্তর শেখপুরার এ মসজিদটিকে সংরক্ষিত পুরাকীর্তি হিসেবে নথিভূক্ত করে। কথিত আছে, মাইকেল মধুসুধন দত্ত এ মসজিদেই ফারসি ভাষার প্রাথমিক শিক্ষা নিয়েছিলেন।

## অবকাঠামো
শেখপুরা মসজিদটি ৩ গম্বুজ বিশিষ্ঠ যা মুঘল স্থাপত্যরীতি অনুযায়ী তৈরি করা হয়েছে। মনে করা হয় মসজিদের পূর্ব পাশে ৪টি স্তম্ভের ভিত্তির উপর দাঁড় করানো একটি বারান্দা ছিল যার কিছুটা ধ্বংসাবশেষ এখনো বিদ্যমান। মূল বারান্দা থেকে পূর্ব দিকে একটি ১ মিটার উঁচু দেয়াল রয়েছে। এ দেয়ালঘেরা চত্বরের দক্ষিণ ও উত্তর পাশে দুটি প্রবেশপথ রয়েছে।

মসজিদটির আয়তন দৈর্ঘ্য ও প্রস্থ মিলিয়ে যথাক্রমে ২১.৫ মিটার ও ১৬.৬ মিটার এবং এটি ১২ মিটার উঁচু।

## চিত্রশালা

Sheikpur Jami Mosque1.jpg
Sheikpur Jami Mosque10.jpg
Sheikpur Jami Mosque2.jpg
Sheikpur Jami Mosque7.jpg
Sheikpur Jami Mosque4.jpg
Sheikpur Jami Mosque6.jpg


## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* খুলনা বিভাগের মসজিদের তালিকা

## তথ্যসূত্র

বিষয়শ্রেণী:যশোর জেলার দর্শনীয় স্থান
বিষয়শ্রেণী:যশোর জেলার প্রত্নতাত্ত্বিক স্থাপনা
বিষয়শ্রেণী:যশোর জেলার মসজিদ
সিংদহা আউলিয়া মসজিদ

**সিংদহা আউলিয়া মসজিদ** বা **খানায়ে খোদা মসজিদ** ঝিনাইদহ জেলার কালিগঞ্জ উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি পুরাকীর্তি। এটি উপজেলার সিংহগা নামক স্থানে অবস্থিত।

## ইতিহাস
মসজিদটির নির্মাণকাল সম্পর্কে সঠিক তথ্য পাওয়া যায় না। তবে বাংলার শাসক খানজাহান আলী ১২ জন মুসলিম সাধক নিয়ে এ অঞ্চলে আসার পর বেশ কিছু মসজিদ ও স্থাপনা নির্মাণ করেন। সিংদহা আউলিয়া মসজিদ এগুলোর মধ্যে একটি বলে ধারণা করা হয়। গাজী কালু চম্পাবতী নামে কেউ একজন খান জাহানের সময় মসজিদটি নির্মাণ করেছিলেন বলে ধারণা করা হয়। মসজিদটির গঠন দেখে এটি সুলতানী আমলে তৈরি অন্য মসজিদগুলোর সাথে অনেকটাই মিল খুঁজে পাওয়া যায়।

## অবকাঠামো
আউলিয়া মসজিদে মোট ৫টি প্রবেশপথ রয়েছে যার মধ্যে পূর্ব দেয়ালে ৩টি এবং উত্তর ও দক্ষিণ দেয়ালে ১টি করে প্রবেশ পথ রয়েছে। বর্গাকারে তৈরি আউলিয়া মসজিদের পশ্চিম দেয়ালে ২টি মেহরাব রয়েছে। মেহরাবের গয়েও তিন পাশে মোট ৬টি প্লাষ্টার বসানো। অন্যান্য মসজিদগুলোতে তিনটি মেহরাব থাকলেও এখানে একটি মেহরাবের পরিবর্তে সেখানে ফুল ও লতাপাতার নকশাযুক্ত আয়তক্ষেত্রের ন্যায় একটি কাঠামো তৈরি করা হয়েছে।

মসজিদের বহির্ভাগটি পূর্ব থেকে পশ্চিমে ১১ মিটার এবং অপর দুদিকে ৭.৬০ মিটার। এছাড়াও ভেতরের দিকে একইভাবে ৭.৭০ মিটার এবং অপরদিকে ৬.৩৫ মিটার। এর পশ্চিমের দেয়াল ভুমি থেকে প্রায় ২.৩০ মিটার উচ্চতায় স্থাপিত।

## আরও দেখুন
* বাংলাদেশের মসজিদের তালিকা
* খুলনা বিভাগের মসজিদের তালিকা 
## তথ্যসূত্র

বিষয়শ্রেণী:ঝিনাইদহ জেলার দর্শনীয় স্থান
বিষয়শ্রেণী:ঝিনাইদহ জেলার প্রত্নতাত্ত্বিক স্থাপনা
বিষয়শ্রেণী:ঝিনাইদহ জেলার মসজিদ
ভিমের পান্টি

**ভিমের পান্টি** নওগাঁ জেলার ধামইরহাট উপজেলায় অবস্থিত প্রাচীন একটি স্তম্ভ ও সংরক্ষিত পুরাকীর্তি। এটি উপজেলার জাহানপুর ইউনিয়নে অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## অবস্থান
নওগাঁ জেলা সদর থেকে ৬৭ কিলোমিটার দূরত্বে ধামইরহাট উপজেলায় অবস্থিত। ধামইরহাট উপজেলা থেকে দক্ষিণ-পূর্ব দিকে প্রায় ১০ কিলোমিটার দূরে উপজেলার একেবারে পূর্বপ্রান্তে জয়পুরহাট জেলার সীমানা ঘেঁষা ৬নং জাহানপুর ইউনিয়ন পরিষদ থেকে ১ কি.মি দক্ষিন দিকে মুকুন্দপুর-হরগৌরী এলাকায় ভিমের পান্টি অবস্থিত।

## ইতিহাস
১৭শ শতকের কোন একসময় জাহানপুর ইউনিয়নের আশেপাশে বেশ কিছু মন্দির ও অন্য স্থাপনার অস্তিত্ত্ব পাওয়া গিয়েছিল। তবে সেগুলো কে বা কারা তৈরি করেছিলেন সে ব্যাপারে কোন সঠিক তথ্য পাওয়া যায় না। জনশ্রুতি অনুসারে, বীরেশ্বর-ব্রহ্মচারী নামক একজন সাধক এখানে এসে বসবাস শুরু করেন ও তিনি বেশ কয়েকটি ঢিবি পরিষ্কার করেন। অনেক স্থাপনাই বর্তমানে খুঁজে পাওয়া যায় না তবে ১৯৭৮ সালের দিকে একটি স্থানে কালো পাথরের তৈরি একটি মূর্তি পাওয়া যায়। বীরেশ্বর-ব্রহ্মচারী কোন একটি ঢিবির উপর ছোট আকারের ৪ টি মন্দির নির্মাণ করে উক্ত মূর্তিটি স্থাপন করেছিলেন বলে জানা যায়।

ঢিবির পাশেই একটি ভাঙা দেয়াল ছিল বলে ধারণা করা হয়। দেয়ালে উত্তরাংশে বর্তমানে ফসলি জমির মাঝে একটি কালো পাথরের লম্বা খন্ড হেলানোভাবে রয়েছে, সেটিই ভিমের পান্টি নামে পরিচিত।

ভিমের পান্টি সম্পর্কে স্থানীয় জনশ্রুতি হল, মহাভারতের ভীমের সাথে স্তম্ভটির সম্পর্ক আছে। ভীম রাতভর জমিতে হাল চাষ করতেন। সূর্য উঠার আগেই তার ফিরে যাওয়ার নিয়ম ছিল। কোন এক রাতে হাল চাষ দেরিতে শেষ হওয়ায়, তাড়াতাড়ি ফিরে যাওয়ার সময় ভীম হাতের পান্টিটি ফেলে যান। সেটিই বর্তমানের স্তম্ভ।
ভীমের পান্টি কৈবর্ত রাজা ভীম দ্বারা দ্বাদশ শতাব্দীতে নির্মিত বলে ঐতিহাসিকদের মত।

## অবকাঠামো
ভিমের পান্টি পাথরের লম্বা খন্ডটি বীরেশ্বর-ব্রহ্মচারী ঢিবি থেকে দক্ষিণে ৮১ দূরত্বে অবস্থিত। ভিমের পান্টির আকৃতি অনেকটা প্রলম্বিত মোচার ন্যায়। মসৃণ এ খণ্ডটির ৩.৭৯ মিটার উঁচু ও গোড়ার দিকে এর ব্যাস ১.৮০ মিটার। পূর্বে এই খণ্ডটির মাথায় একটি পাখির মূর্তি বসানো ছিল। বজ্রপাতের ফলে মূর্তিটি উপর থেকে ভেঙে গিয়েছিল এবং স্তম্ভটি একদিকে একটু হেলে গিয়েছিল।

ভিমের পান্টির উপরের দিকে সংস্কৃত ভাষায় ২৮ লাইনের একটি লিপি খোদাই করা রয়েছে। প্রত্নতত্ত্ববিদগণদের মতে, পাল সাম্রাজ্যের নারায়ণ পালের মন্ত্রী ভটুগুরুভ(৮৯৬-৯৫০) এই পাথর খন্ডটি স্থাপন করেন।

বাংলাদেশ প্রত্নতত্ত্ব অধিদপ্তর পরবর্তীতে ভিমের পান্টির চারিদিকে ইট দিয়ে বাধিয়ে দিয়েছে।

## তথ্যসূত্র

বিষয়শ্রেণী:নওগাঁ জেলার প্রত্নতাত্ত্বিক স্থাপনা
বিষয়শ্রেণী:ঐতিহাসিক স্থান
বিষয়শ্রেণী:নওগাঁ জেলার দর্শনীয় স্থান
জিন্দাপীরের সমাধিসৌধ

**জিন্দাপীরের সমাধিসৌধ** বাগেরহাট জেলা সদরে অবস্থিত একটি প্রাচীন কবর। এখানে মুসলিম সাধক আহমদ আলীকে কবর দেওয়া হয়েছিল বলে ধারণা করা হয়ে থাকে।

## অবকাঠামো
জিন্দাপীরের সমাধিটি খান জাহান আলরি সমাধির অল্প দূরত্বে পশ্চিম পাশে অবস্থিত। এক গম্বুজ বিশিষ্ট সমাধিটির পাশেই রয়েছে একটি মসজিদ ও আরও বেশ কিছু কবর। যেগুলো তাঁর পরিবারের বলে মনে করা হয়। বর্গাকারে তৈরি সমাধিটি ইট দিয়ে তৈরি করা হয়েছে। সমাধির চারপাশে ৩৩.২২ বর্গমিটারের একটি দেয়াল দিয়ে ঘিরে রাখা হয়েছে।

মূল সমাধির দেয়ালগুলোর প্রতিটি বাহু ১০.৯৭ মিটার পুরু ছিল বলে মনে করা হয়; কিন্তু ক্রালক্রমে সেটি ধ্বংস হয়ে গিয়েছে। বর্তমানে দেয়ালগুলোতে কিছু সংস্কার করা হয়েছে। সমাধি ভবনের বাইরে প্রতিটি কোণে বুরুজ বিদ্যমান। ভবনের উত্তর দেয়াল ব্যতীত অন্যপাশে দেয়ালে ৩টি করে প্রবেশপথ রয়েছে। তবে উত্তরের দেয়ালেও একটি প্রবেশপথের অস্তিত্ব পাওয়া যায় বলে প্রত্নত্ত্ববিদগণ মনে করেন।

সৌধটির মাঝেই রয়েছে ইটের তৈরি জিন্দাপীরের কবর। কবরটির আয়তন ৪.৮৮ মিটার × ৩.৬৬ মিটার।

## তথ্যসূত্র

বিষয়শ্রেণী:বাগেরহাট জেলার প্রত্নতাত্ত্বিক স্থাপনা
বিষয়শ্রেণী:বাগেরহাট জেলার দর্শনীয় স্থান
আবদুল হামিদ খান ইউসফজয়ী

**আবদুল হামিদ খান ইউসফজয়ী** (১৮৪৯ - ১৯১০) ছিলেন একজন বাঙালি কবি, লেখক এবং সাংবাদিক।

## প্রারম্ভিক জীবন
হামিদ ১৮৪৯ সালে টাঙ্গাইল জেলার কালিহাতি উপজেলার চারন গ্রামে জন্মগ্রহণ করেন। তার পিতার নাম শওহার আলী।

## কর্মজীবন
হামিদ ১৮৮৬ সালে ‘আহমদী’ নামে একটি পাক্ষিক পত্রিকা সম্পাদনা করেছেন। পরবর্তীতে এর নাম পরিবর্তন করে ‘নবরত্ন’ করা হয়। করটীয়ার জমিদার মাহমুদ আলী খান পন্নীর সহযোগীতায় তার প্রতিষ্ঠিত ‘মাহমুদীয়া’ প্রেস থেকে পত্রিকাটি প্রকাশিত হত। তার প্রথম কাব্যগ্রন্থ ‘উদাসী’ ১৯০০ সালে প্রকাশিত হয়। প্রেম বিষয়ক এ গ্রন্থটিতে উদাসী, কিরণপ্রভা এবং অরুণ ভাতি নামে তিনটি কাব্য কাহিনী রয়েছে। তার লেখাসমূহে সমকালীন সমাজের দুঃখ দুর্দশার উল্লেখ পাওয়া যায়।

### প্রকাশিত গ্রন্থ
তার অন্যান্য প্রকাশিত গ্রন্থগুলো হলোঃ

# প্রেমিক উদাসী বজ্রবালা
# অরুণ ভাতি কিরুণ প্রভা
# হৃদয় উদ্যান
# বিরাট সঙ্গীত
# আরব কাণ্ড
# মহাসংবাদ

হামিদ ১৯১০ সালে মৃত্যুবরণ করেন।

## তথ্যসূত্র

বিষয়শ্রেণী:টাঙ্গাইল জেলার ব্যক্তি
বিষয়শ্রেণী:১৮৪৯-এ জন্ম
বিষয়শ্রেণী:১৯১০-এ মৃত্যু
বিষয়শ্রেণী:বাঙালি লেখক
বিষয়শ্রেণী:১৮৪৫-এ জন্ম
বিষয়শ্রেণী:১৯১৫-এ মৃত্যু
বিষয়শ্রেণী:১৯শ শতাব্দীর বাঙালি
বিষয়শ্রেণী:২০শ শতাব্দীর বাঙালি
বিষয়শ্রেণী:আফগান বংশোদ্ভূত বাংলাদেশী ব্যক্তি
কমলিনী মুখার্জি

**কমলিনী মুখার্জি** (জন্মঃ ৪ মার্চ, ১৯৮৫) একজন ভারতীয় চলচ্চিত্র অভিনেত্রী; যিনি মূলত তেলুগু চলচ্চিত্রে অভিনয় করে থাকেন। পাশাপাশি তিনি তামিল, মালায়ালাম, হিন্দি, বাংলা এবং কান্নাডা ভাষার চলচ্চিত্রেও অভিনয় করেন। তিনি ইংরেজি সাহিত্যে স্নাতক সম্পন্ন করার মুম্বাই থেকে থিয়েটার অভিনয়ের উপর কোর্স সম্পন্ন করেন। তিনি তার চলচ্চিত্র জীবনের সূচনা করেন ২০০৪ সালে মুক্তিপ্রাপ্ত ফির মিলেঙ্গে চলচ্চিত্রের মাধ্যমে। ফির মিলেঙ্গে চলচ্চিত্রটি মুলত মরণব্যাধী এইডস এর উপর ভিত্তি করে নির্মাণ করা হয়েছিল। তিনি আনন্দ (২০০৪) চলচ্চিত্রে অসামান্য অভিনয়ের কারণে বেশ কয়েকটি পুরস্কারের ভূষিত হন।

## ব্যক্তিগত জীবন

কমলিনী কলকাতা, ভারতে জন্মগ্রহণ করেন। তার পিতা নৌবাহিনীর ইঞ্জিনিয়ার ছিলেন এবং তার মা ছিলেন একজন জুয়েলারি ডিজাইনার। তার কলকাতার লরেটো কলেজ থেকে স্নাতক সম্পন্ন করেন। পরবর্তীতে তিনি নয়াদিল্লী থেকে হোটেল ম্যানেজমেন্টের উপরে পড়াশোনা চলা অবস্থায় হঠাৎ ছেড়ে দেন।

## চলচ্চিত্রের তালিকা

## আরও দেখুন
* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ

* 

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:বাঙালি হিন্দু
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লরেটো কলেজ, কলকাতার প্রাক্তন শিক্ষার্থী
বিষয়শ্রেণী:নন্দী পুরস্কার বিজয়ী
রিয়াজউদ্দিন আহম্মদ মাশহাদী

**রিয়াজউদ্দিন আহম্মদ মাশহাদী** দেশ বিখ্যাত আলেম, সুপন্ডিত ও লেখক ছিলেন। তার ছদ্মনাম ফকির আবদুল্লাহ বিন ইসমাইল।

## জন্ম
রিয়াজউদ্দিন আহম্মদ মাশহাদী ১৮৫৯ সালে কালিহাতি উপজেলার চা্রান গরামে জন্মগ্রহণ করেন।

## কর্মজীবন
কলিকাতায় আলীয়া মাদ্রাসার বাংলা ও সংস্কৃতের অধ্যাপক ছিলেন এর পর দেলদুয়ার জমিদার গজনবী পরিবারের ম্যানেজারের পদে কর্মরত ছিলেন তিনি।

## প্রকাশিত গ্রন্থ
# সমাজ সংস্কারক,
# অগ্নিকুক্কুট
# সুরিয়া বিজয় ইত্যাদি।

## তথ্যসূত্র

বিষয়শ্রেণী:১৮৫৯-এ জন্ম
বিষয়শ্রেণী:টাঙ্গাইল জেলার ব্যক্তি
শমসের গাজীর কেল্লা, ছাগলনাইয়া

**[[শমসের গাজী|শমসের গাজীর]] কেল্লা** ফেনী জেলার ছাগলনাইয়া থানার **জগন্নাথ সোনাপুর ও চম্পকনগর** এ অবস্থিত।  ব্রিটিশ বিরোধী আন্দোলনে জায়গাটি গুরুত্বপূর্ণ ভূমিকা রেখেছিলো। শমসের গাজী ছিলেন একজন ব্রিটিশ বিরোধী বিপ্লবী এবং ত্রিপুরার রোশনাবাদ পরগনার কৃষক বিদ্রোহের নায়ক। ১৭৫৭ সালে ব্রিটিশ ঐপনিবেশিক শক্তির আগ্রাসন প্রতিহত করতে গিয়ে মৃত্যু বরণ করেন তিনি ভাটির বাঘ বলে পরিচিত। শমসের গাজী নবাব সিরাজুদ্দৌলার পর তিনিই ঔপনিবেশিক শক্তির হাতে প্রথম নিহত হন।

## অবস্থান
ফেনীর ছাগলনাইয়ার চম্পকনগর ও জগন্নাথ সোনাপুরের বর্তমান ভারত সীমান্ত এলাকাটি শমসের গাজীর স্মৃতি বিজড়িত স্থান। এখানে রয়েছে শমসের গাজীর সুড়ঙ্গ, শমসের গাজীর দীঘি এবং আরও অনেক কিছু। তবে তার প্রাসাদসহ অন্য অনেক গুরুত্বপূর্ণ স্থাপনার ধ্বংসাবশেষ ভারতের ত্রিপুরার মধ্যে ভাগ হয়ে রয়ে গেছে।

## বর্তমান অবস্থায়
শমসের গাজীর তৈরি দুর্গটি এখন বিলুপ্ত।  কিন্তু সেখানে তার স্মৃতিবিজড়িত অনেক কিছুই রয়ে গেছে। তার তৈরি কৈয়্যারা দিঘী,গুপ্ত সুড়ঙ্গ ইত্যাদি রয়ে গেছে। কিছু কিছু স্থাপত্য এখন পাশে ভারতের সীমান্তের ওপারে ত্রিপুরা রাজ্যে রয়ে গেছে।  বর্মানে তার স্মৃতিকে ধরে রাখতে সেখানে **শমসের গাজীর বাঁশের কেল্লা রিসোর্টস** নামক পর্যটন কেন্দ্র স্থাপিত হয়েছে।  অনেক পর্যটকই সেখানে ভ্রমণ করেন।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:ফেনী জেলার প্রত্নতাত্ত্বিক স্থাপনা
বিষয়শ্রেণী:ফেনী জেলার দর্শনীয় স্থান
কায়েম কোনা মসজিদ

**কায়েম কোলা মসজিদ** যশোর জেলার ঝিকরগাছা উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি সংরক্ষিত পুরাকীর্তি। এটি উপজেলার কায়েম কোলা নামক গ্রামে অবস্থিত। উপজেলা সদর থেকে এর দূরুত্ব ৫ মাইল।

## ইতিহাস
মসজিদটির নির্মাণ ইতিহাস সম্পর্কে খুব বেশি জানা যায় না। মসজিদটির নির্মাণ সম্পর্কে যে, তথ্যগুলো প্রচলিত সেগুলো স্থানীয় জনশ্রুতি। কিংবদন্তি অনুসারে, বাংলার নবাব মীর জাফর আলী খানের সময়কালে এ অঞ্চলের কোন একজন জমিদার মসজিদটি নির্মাণ করেন যদিও এর স্থাপত্য দেখে কেউ কেউ এটিকে সুলতানী আমলের স্থাপনা বলে মনে করেন। জমিদার নির্মাণ করেছিলেন বলে স্থানীয়ভাবে এটি জমদার মসজিদ নামেও পরিচিত।

তবে অনেক প্রত্নতত্ত্ববিদই মনে করেন মসজিদটি ১৭শ শতকের দিকে তৈরি করা হয়েছে।

## অবকাঠামো
তিন গম্বুজবিশিষ্ঠ এ মসজিদটির প্রতিটি দেয়ালের পুরুত্ব ৩ ফুটের কাছাকাছি। মসজিদে মোট ৩টি প্রবেশপথ রয়েছে যেগুলো পর্বপাশের দেয়ালে স্থাপিত। তবে সুলতানী আমালে নির্মিত মসজিদ সমূহে তিনটি করে মেহরাব থাকলেও এটিতে রয়েছে একটি। সে অনুসারে অনেকেই এটিকে সুলতানী আমলের স্থাপনা বলে অস্বীকার করেন। পুরো মসজিদটি দৈর্ঘে্য ৩৪ ফুট ও প্রস্থে ১৩.৫ ফুটের কাছাকাছি। বর্তমানে এর দেয়ালগুলো প্রায় ধ্বংসের পথে।

## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* খুলনা বিভাগের মসজিদের তালিকা

## তথ্যসূত্র

বিষয়শ্রেণী:যশোর জেলার মসজিদ
বিষয়শ্রেণী:যশোর জেলার দর্শনীয় স্থান
বিষয়শ্রেণী:যশোর জেলার প্রত্নতাত্ত্বিক স্থাপনা
জোড় বাংলা মন্দির, নড়াইল

**জোড় বাংলা মন্দির** নড়াইল জেলার লোহাগড়া উপজেলায় অবস্থিত বাংলাদেশের একটি প্রাচীন মন্দির ও অন্যতম সংরক্ষিত পুরাকীর্তি। এটি নবগংগা নদীর তীরবর্তী রায়গ্রামে অবস্থিত।

## ইতিহাস
ইতিহাসবিদগণ মনে করেন, মন্দিরটি নির্মাণ করেন মেনাহাতি নামক এক ব্যক্তির ছোটভাই রামশঙ্কর। মেনাহাতি, সীতারাম রাজার অন্যতম একজন সেনাপতি ছিলেন বলে মনে করা হয়। বর্তমানে বাংলাদেশ প্রত্নতত্ত্ব অধিদপ্তর মন্দিরটিকে সংরক্ষিত পুরাকীর্তি হিসেবে নথিভূক্ত করেছে।

জোড় বাংলা মন্দিরের পাশেই একটি শিব মন্দির রয়েছে যেটি একই সময়ে তৈরি বলে মনে করা হয়। উক্ত মন্দিরের দেয়ালে প্রাপ্ত শিলালিপি থেকে জানা যায় মন্দিরটি ১৭২৪ সালের কোন এক সময়ে তৈরি করা হয়েছিল।

## অবকাঠামো
অন্য সকল জোড় বাংলা মন্দিরের সাথে এর স্থাপত্যশৈলিতে মিল খুঁজে পাওয়া যায়। এটি সীতারাম রাজার সময়কালে তৈরি বলে তার তৈরি মন্দিরগুলোর অনুকরণেই তৈরি করা হয়েছে। মন্দিরটি দোচালা আকৃতির ও ছাদ পাকা করা হয়েছিল। মোট দুটি দোচালা ঘরের মধ্যে প্রতিটির বহি:র্ভাগ ও অভ্যন্তরে মন্দিরের পরিমাপ যথাক্রমে ২৮”/২২”-১০” ইঞ্চি এবং  ১৪”-৪”/১৪”-৪” ইঞ্চি।

## চিত্রশালা

জোড় বাংলা মন্দির, নড়াইল-৬.jpg
জোড় বাংলা মন্দির, নড়াইল-৫.jpg
জোড় বাংলা মন্দির, নড়াইল-৪.jpg
জোড় বাংলা মন্দির, নড়াইল-৩.jpg
জোড় বাংলা মন্দির, নড়াইল-১০.jpg


## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:নড়াইল জেলার হিন্দু মন্দির
বিষয়শ্রেণী:নড়াইল জেলার দর্শনীয় স্থান
বিষয়শ্রেণী:নড়াইল জেলার প্রত্নতাত্ত্বিক স্থাপনা
পোতাজিয়া মন্দির

**পোতাজিয়া মন্দির** বা **পোতাজিয়া নবরত্ন মন্দির** বাংলাদেশের সিরাজগঞ্জ জেলায় অবস্থিত একটি প্রাচীন মন্দির। আনুমানিক ১৭০০ সালে স্থানীয় রায় পরিবারের গোবিন্দরাম রায় মন্দিরটি প্রতিষ্ঠা করেন। বর্তমানে মন্দিরটি বাংলাদেশ প্রত্নতত্ত্ব অধিদপ্তরের আওতাধীন রয়েছে।

## অবস্থান
মন্দিরটি শাহজাদপুর উপজেলা থেকে ৫ কিলোমিটার পশ্চিমে পোতাজিয়া গ্রামে অবস্থিত।

## ইতিহাস
ইতিহাসবেত্তা আক্তার উদ্দিন মানিক অনুমান করেন পোতাজিয়া মন্দিরটি নবাবী আমলে নির্মিত। তাদের হিন্দু কায়স্থ বংশীয় দেওয়ান ছিলেন গোবিন্দরাম রায়। সে সময়ে হিন্দু অধ্যুষিত পোতাজিয়ায় রায় পরিবার ছিল সম্ভান্ত শ্রেনীয় ও তারা বিলাসবহুল জীবনযাপন করত। এই রায় পরিবারের গোবিন্দরাম রায় আনুমানিক ১৭০০ সালে পারিবারিক উপাসনা কেন্দ্র হিসেবে মন্দিরটি নির্মাণ করেন। ১৯৪৭ সালে ভারত বিভাগের পর রায় পরিবার ভারতে চলে যায় এবং মন্দিরটি পরিচর্যার অভাবে তার জৌলুশ হারায়। ১৯৫৪ সালে বাংলাদেশ প্রত্নতত্ত্ব অধিদপ্তর ৮ শতাংশ জমিতে অবস্থিত জরাজীর্ণ মন্দিরটি অধিগত করে সংরক্ষণের দায়িত্ব নেয়।

## অবকাঠামো
৩০ ফুট উচ্চতা বিশিষ্ট তিনতলা মন্দিরটিতে প্রতিতলায় ৩টি করে মোট ৯টি কক্ষ ছিল। এই ৯টি কক্ষের জন্য এটি নবরত্ন নামে পরিচিত ছিল। মন্দিরটি ইট, চুন ও সুরকি দ্বারা নির্মিত। দেয়ালে পোড়ামাটির কারুকাজ ও দেবদেবীর মূর্তি খোদাই করা ছিল। মন্দিরের প্রথম তলায় পূজার উপকরণ ও অন্যান্য সামগ্রী ছিল। দ্বিতীয় তলায় পূজারি ও পরিচালকেরা বাস করতেন। তৃতীয় তলায় রাধাবল্লভ বিগ্রহ ছিল।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## গ্রন্থসূত্র
* সাহা, রাধারমণ (১৯২৫)। পাবনা জেলার ইতিহাস।
* রায়, ভবানীনাথ। হিন্দু বিজ্ঞান সূত্র।
* মানিক, আক্তার উদ্দিন। সিরাজগঞ্জ জেলার ইতিহাস ও ঐতিহ্য।

## বহিঃসংযোগ

বিষয়শ্রেণী:বাংলাদেশের স্থাপত্য
বিষয়শ্রেণী:সিরাজগঞ্জ জেলার দর্শনীয় স্থান
বিষয়শ্রেণী:সিরাজগঞ্জ জেলার প্রত্নতাত্ত্বিক স্থাপনা
বিষয়শ্রেণী:শাহজাদপুর উপজেলা
বিষয়শ্রেণী:সিরাজগঞ্জ জেলার হিন্দু মন্দির
বিষয়শ্রেণী:১৭শ শতাব্দীর হিন্দু মন্দির
শালবনি শিল্পতালুক

**শালবনি শিল্পতালুক**টি  ভারত এর রাজ্য পশ্চিমবঙ্গের পশ্চিম মেদিনীপুর জেলার শালবনিতে অবস্থিত।এটি পশ্চিমবঙ্গের একটি গুরুত্বপূর্ণ শিল্পতালুক।বর্তমানে এখানে শিল্প কারখানা নির্মাণকার্য চলছে।

## অবস্থান
শিল্পতালুকটি ২৩.০০ উত্তর ও ৮৫.০০ দক্ষিণে অবস্থিত।সমুদ্র সমতল থেকে ৫৫ মিটার উচ্চতায় অবস্থিত।
## পরিকাঠাম
শালবনি শিল্পতালুকটি ৪,৫০০ একর জমি নিয়ে গঠিত।এই শাল্পতালুকে নিজস্ব সড়ক,নিকাশি ব্যবস্থা ও জলের ব্যবস্থা করা হয়েছে।যা শিল্প পরিকাঠামোোর জন্য গুরুত্বপূর্ণ।
## যোগাযোগ ব্যবস্থা
এই শিল্পতালুকের পাশেই ৬০ নং জাতীয় সড়ক (ভারত) অবস্থিত।এই মহাসড়ক দ্বারা ৬ নং জাতীয় সড়ক (ভারত) এর সঙ্গে যুক্ত শিল্পতালুকটি।এটি কলকাতা থেকে ১৩৫ কিলোমিটার দূরে অবস্থিত এবং হলদিয়া বন্দর ১১০ কিলোমিটার দূরে অবস্থিত।

## শিল্প কেন্দ্র

## আরও দেখুন
* পশ্চিমবঙ্গের শিল্পতালুকসমূহের তালিকা
## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের শিল্পতালুক
বিষয়শ্রেণী:ভারতের শিল্পতালুক
নওশের আলী খান ইউস্ফজী

**নওশের আলী খান ইউস্ফজী** টাঙ্গাইল জেলায় প্রথম মুসলমানদের মধ্যে এফএ পাস করেন। বিভিন্ন ধরনের লেখালেখি পাশাপাশি গদ্যে ছিল তার ভালো দখল।

## জন্ম
নওশের আলী খান ইউস্ফজী ১৮৬৪ সালে কালিহাতির চা্রান গরামে জন্মগ্রহণ করেন।

## কর্মজীবন
নওশের আলী খান ইউস্ফজী ১৮৮৯ সালে পাকুল্লায় সাব-রেজিস্টার পদে চাকুরি গ্রহণ করেন।

## উল্লেখযোগ্য রচনাবলি
# *বঙ্গীয় মুসলমান*
# *শৈশব-কুসুম*
# *দলিল রেজেস্টরি শিক্ষা*
# *মোসলেম জাতীয় সঙ্গীত*
# *সাহিত্য প্রভা* ইত্যাদি।

## তথ্যসূত্র

বিষয়শ্রেণী:টাঙ্গাইল জেলার ব্যক্তি
বিষয়শ্রেণী:১৮৬৪-এ জন্ম
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:১৮৬০-এর দশকে জন্ম
বিষয়শ্রেণী:১৯২৪-এ মৃত্যু
বিষয়শ্রেণী:বাঙালি লেখক
বিষয়শ্রেণী:১৯শ শতাব্দীর বাঙালি
বিষয়শ্রেণী:২০শ শতাব্দীর বাঙালি
বিষয়শ্রেণী:আফগান বংশোদ্ভূত বাংলাদেশী ব্যক্তি
হাজী মোহাম্মদ মহসিন ইমামবাড়া

**হাজী মোহাম্মদ মহসীন ইমামবাড়া** বা **মুড়লি ইমামবাড়া** যশোর জেলায় অবস্থিত একটি ইমামবাড়া যা বাংলাদেশের অন্যতম একটি পুরাকীর্তি। এটি মুড়ালী নামক স্থানে অবস্থিত বলে একে মুড়লি ইমামবাড়া নামেও ডাকা হয়।

## ইতিহাস
মুড়ালীতে এ ইমামবাড়াটি তৈরি করেন হাজি মন্নুজান খানম যিনি সম্পর্কে হাজি মোহাম্মদ মহসীনের বৈপিত্রেয়ী বোন ছিলেন। ১৭শ শতকের শেষের দিকে মন্নুজান এ অঞ্চলের সম্পত্তিগুলো পৈতৃক সূত্রে পেয়েছিলেন। পরবর্তিতে নবাব সিরাজউদদৌলা পরাজিত হলে মন্নুজান ও তার স্বামী  সৈয়দপুর অঞ্চলে জমিদারি প্রতিষ্ঠা করেন কিন্তু ১৭৬৪ সালে মন্নুজানের স্বামী মৃত্যুবরণ করেন ও পুরো সম্পত্তির মালিক হন মন্নুজান।

১৮০২ সালে তিনি মুড়ালীতে অন্যান্য স্থাপনার সাথে এই ইমামবাড়াটিও নির্মাণ করেন। ১৮০৩ সালে মন্নুজান মৃত্যুর পূর্বে এই ইমামবাড়াসহ তার সব সম্পত্তি হাজি মোহাম্মদ মহসীনকে দিয়ে দেন। ১৯শে মার্চ ১৯৮৭ সালে বাংলাদেশ সরকারের প্রত্নতত্ত্ব বিভাগ এ ইমামবাড়াটিকে সংরক্ষিত পুরাকীর্তি হিসেবে ঘোষণা করে।

## অবকাঠামো
আয়তাকার আকৃতির মুড়ালী ইমামবাড়াটি সভাকক্ষ হিসেবে ব্যবহার করা হতো। এর মোট আয়তন উত্তর ও দক্ষিণে ১৮.২৯ মিটার এবং পূর্ব থেকে পশ্চিমে ১৫.২৪ মিটার। পুরো কাঠামোটি দশটি স্তম্ভের উপর ভিত্ত করে তৈরি করা হয়েছে যা ৩টি সাড়িতে বিভক্ত।

## আরও দেখুন
* বাংলাদেশের প্রত্নতাত্ত্বিক স্থানের তালিকা

## তথ্যসূত্র

বিষয়শ্রেণী:যশোর জেলার প্রত্নতাত্ত্বিক স্থাপনা
বিষয়শ্রেণী:যশোর জেলার দর্শনীয় স্থান
রাজবাড়ি মসজিদ

ঢাকার অদূরে টাঙ্গাইল জেলার কালিহাতি উপজেলায় রয়েছে ঐতিহ্যবাহী প্রায় ৪শ' বছরের পুরনো দৃষ্টিনন্দন মসজিদ। প্রাচীনতম ও ঐতিহ্য হিসেবে এটি টাঙ্গাইলের যে গর্ব তা বলার অপেক্ষা রাখে না।

## ইতিহাস
এ মসজিদটি কত সালে নির্মাণ করা হয়েছিল তার সঠিক কোনো তথ্য মেলেনি। এলাকার প্রবীণরাও তাদের পূর্বপুরুষের কাছে এটি নির্মাণের সঠিক তথ্য জানতে পারেননি। চারান গ্রামে আঠারো শতকের শেষের দিকে ইসলাম ধর্ম রক্ষার্থে শত্রুদের মোকাবিলা করতে প্রচুর মুসল্লিদের সমাগম হয়। সে সময় 'রাহাতুন্নিসা চোধুরাণী' ছিলেন ওই এলাকার জমিদার।

## অবস্থান
কালিহাতী - বল্লা সড়কের দক্ষিণে ঐতিহাসিক চারান বিলের উত্তরে এ মসজিদ অবস্থিত।

## স্থাপত্যশৈলী
এক গম্বুজ বিশিষ্ট মসজিদটির কারুকার্য খুবই নিপুণ। মূল স্থাপনাটি তৈরি করা হয়েছে চারটি খুঁটির ওপর এবং এতে লাগানো হয়েছে চুন-সুরকি। প্রতিটি দেয়ালের পুরুত্ব প্রায় তিন হাত। মসজিদটির দৈর্ঘ্য প্রায় ১২ হাত এবং প্রস্থ প্রায় সাড়ে ১০ হাত। এর মেঝে মার্বেল পাথর দ্বারা আবৃত। অনেক লতাপাতা খচিত কারুকার্য রয়েছে খিলানের ওপরের দেয়ালে।

## সংস্কার কাজ
১৯৯০ সালে মসজিদটি সংস্কার করে্ন 'স্যার আবদুল করীম গজনবী'। তখন তিনি মসজিদটির মেঝে আবৃত করে দেন পাথর দিয়ে এবং উত্তরের দরজা বন্ধ করে দেয়া হয় এর পাশাপাশি ইমাম সাহেবের জন্য একটি কক্ষও বানানো হয়। ২০০৫সালে এর সর্বশেষ সংস্কার কাজ করা হয়।

## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা
## তথ্যসূত্র

বিষয়শ্রেণী:টাঙ্গাইল জেলার মসজিদ
বিষয়শ্রেণী:কালিহাতী উপজেলা
মনোহর দিঘি মসজিদ

**মনোহর দিঘি মসজিদ** ঝিনাইদহ জেলার কালীগঞ্জ উপজেলায় অবস্থিত বাংলাদেশের একটি প্রাচীন মসজিদ ও প্রত্নতাত্ত্বিক স্থাপনা। মসজিদটি উপজেলার বারোবাজার প্রত্নস্থলে অবস্থিত।

## ইতিহাস
১৯৯২ ও ১৯৯৩ সালে বাংলাদেশে প্রত্নতত্ত্ব অধিদপ্তর বারোবাজার প্রত্নস্থলে খননকার্য পরিচালনা করে। সে সময় মনোহর ঢিবি নামক স্থান থেকে এই প্রাচীন মসজিদের ধ্বংসাবশেষ আবিষ্কৃত হয়। এ মসজিদটি যেখানে আবিষ্কৃত হয় তার পাশে একটি জলাশয় থাকায় একে মনোহর দিঘির মসজিদ নামে ডাকা হয়। খননের পর থেকে এটি প্রত্নতত্ত্ব অধিদপ্তরের আওতাধীন রয়েছে।

## অবকাঠামো
খননের ফলে আবিষ্কৃত প্রাচীন ধ্বংসাবশেষ দেখে এ মসজিদটিকে ৩৫ গম্বুজ বিশিষ্ঠ মসজিদ বলে মনে করা হয়। মনোহর মসজিদটি উত্তর থেকে দক্ষিণ দিকে লম্বাভাবে নির্মিত। অভ্যন্তরের আয়তন ২২.৬৭ ও ২২.৬৭ ফুট এবং মসজিদের দেয়ালগুলোর পুরুত্ব প্রায় পাঁচ ফুট। মসজিদের মিনারগুলো নির্মাণে ইট ব্যবহার করা হয়েছে। প্রতিটি সাড়িতে ৪টি করে স্তম্ভ মিলিয়ে মোট স্তম্ভের পরিমাণ ২৪টি।

ধারণা করা হয় এ মসজিদের ৪টি মিনার ছিল যদিও খননের ফলে দুটি মিনারের ৫ ফুট পরিমাণ ধ্বংসাবশেষ পাওয়া গিয়েছে। এর উত্তর-পশ্চিম কোণায় ছোট একটি কামরা রয়েছে যা ইমামের জন্য ব্যবহার করা হত বলে মনে করা হয়।

## আরও দেখুন
* বাংলাদেশের মসজিদের তালিকা
* খুলনা বিভাগের মসজিদের তালিকা 
## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:ঝিনাইদহ জেলার দর্শনীয় স্থান
বিষয়শ্রেণী:ঝিনাইদহ জেলার প্রত্নতাত্ত্বিক স্থাপনা
বিষয়শ্রেণী:ঝিনাইদহ জেলার মসজিদ
মোহাম্মদ আলী চৌধুরী মসজিদ

**মোহাম্মদ আলী চৌধুরী** মসজিদ ফেনী জেলার সদরে অবস্থিত একটি প্রাচীন মসজিদ ও বাংলাদেশের একটি সংরক্ষিত পুরাকীর্তি। মুঘল আমলে এই মসজিদটি ফেনী অঞ্চলের শর্শদীতে তৈরি করেন স্থানীয় একজন মুঘল কর্মকর্তা।

## ইতিহাস
মুঘল নায়েব, মোহাম্মদ আলী চৌধুরী ১৭৬২ সালে ফেনী অঞ্চলে নিয়োগপ্রপ্ত হন। তার সময়কালে তিনি এ এলাকায় অনেক স্থাপনা তৈরি করেন যার মধ্যে উল্লেখযোগ্য হল ফেনীর এ মসজিদটি। ১৭৯০ সালে তিনি ব্রিটিশ বিরোধী আন্দোলনে তার এ অঞ্চলের জমিদারি হারান।

## অবকাঠামো
তিন গম্বুজ বিশিষ্ঠ এ মসজিদটি শর্শদী মাদ্রাসার ভেতর অবস্থিত। মসজিদের শিলালিপি অনুসারে, এর নির্মাণকাল ১৬৯০ থেকে ১৬৯১ সাল। তবে শিলালিপি থেকে আর কোন বিস্তারিত তথ্য পাওয়া যায় না। বাংলাদেশ প্রত্নতত্ত্ব অধিদপ্তরের মালীকানাধীন এ মসজিদটিতে বর্তমানে প্রাচীন দেয়ালের উপর নতুন করে রং করা হয়েছে।

মূল মসজিদের সামনে একটি লালচে রং করা প্রবেশপথ রয়েছে। প্রবেশ পথ এর ভেতরে রয়েছে সমতল খালি জায়গা এরপরই মূল মসজিদের স্থাপনাটি অবস্থিত। মূল গম্বুজের উপর কালো আকৃতির একটি লম্বা নকশাকৃত মিনারেরমত উঁচু অংশ রয়েছে। যার চারপাশে ইট বসিয়ে গোলাকৃতিতে সাজানো হয়েছে। এছাড়াও পূর্ব দিকের দেয়ালে একটি বড় প্রবেশপথ ও তার দুপাশে খিলানের মতন নকশাকরা স্থাপত্যশৈলী রয়েছে।

## চিত্রশালা


মোহাম্মদ আলী চৌধুরী মসজিদ.jpg
Mohammad Ali Chowdhury Mosque 2.jpg
Asgar Ali Chowdhury Mosque.JPG



## আরও দেখুন
* বাংলাদেশের মসজিদের তালিকা
* চট্টগ্রাম বিভাগের মসজিদের তালিকা 
## তথ্যসূত্র

## বহিঃসংযোগ

বিষয়শ্রেণী:ফেনী জেলার মসজিদ
বিষয়শ্রেণী:ফেনী জেলার প্রত্নতাত্ত্বিক স্থাপনা
বিষয়শ্রেণী:ফেনী জেলার দর্শনীয় স্থান
নওয়াব নসরত জং সমাধি

**নওয়াব নসরত জং সমাধি** বাংলাদেশে শিয়া সম্প্রদায়ের কবরস্থান ইমামবাড়া হোসেনী দালান কবরস্থানে অবস্থিত। নওয়াব নসরত জং সমাধিটি, আরও ৩ জন নায়েবে নাজিমের সমাধিসহ এই কবরস্থানে অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## অবকাঠামো
এটি মুসলিম রীতিতে তৈরি, খুবই সাধারণ অবকাঠামোতে তৈরি বাহুল্যবর্জিত একটি সমাধি। পূর্বে কবরস্থানটিতে শুধু খুব সম্ভ্রান্ত শিয়াদের কবর দেয়া হত।

## জীবনী
নওয়াব নসরত জং ছিলেন ইংরেজ অনুগত, তবে তার ভাই ব্রিটিশবিরোধী নওয়াব শামস-উদ্-দৌলাহকে কারাগার থেকে মুক্ত করেছিলেন। তিনি শিয়া ছিলেন এবং হোসেনী দালান সংস্কারে সম্ভবত অবদান রেখেছিলেন ।

## আরও দেখুন
* বাংলাদেশের প্রত্নতাত্ত্বিক স্থানের তালিকা

## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:ঢাকা জেলার প্রত্নতাত্ত্বিক স্থাপনা
নওয়াব সামসুদ্দৌলা সমাধি

বাংলাদেশে শিয়া সম্প্রদায়ের নির্দিষ্ট কিছু কবরস্থানের মধ্যে ইমামবাড়া হোসেনী দালান কবরস্থান অন্যতম। নওয়াব সামসুদ্দৌলা  সমাধিটি , আরও ৩ জন নায়েবে নাজিমের সমাধি সহ এই কবরস্থানে অবস্থিত ।এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## অবকাঠামো
মুসলিম রীতিতে তৈরি , খুবই সাধারণ অবকাঠামোতে তৈরি  বাহুল্যবর্জিত একটি সমাধি ।পূর্বে কবরস্থানটিতে শুধু খুব সম্ভ্রান্ত শিয়াদের কবর দেয়া হত ।

## জীবনী

## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:ঢাকা জেলার প্রত্নতাত্ত্বিক স্থাপনা
সাতুরিয়া জমিদার বাড়ি

**[[আবুল কাশেম ফজলুল হক|এ.কে.এম. ফজলুল হকের]] জন্মস্থান** বা **সাতুরিয়া জমিদার বাড়ি** ঝালকাঠি জেলার **[[রাজাপুর উপজেলা|রাজাপুর]]** উপজেলাতে অবস্থিত বাংলাদেশের একটি সংরক্ষিত পুরাকীর্তি। এটি উপজেলার সাতুরিয়া নামক গ্রামে অবস্থিত।

## ইতিহাস
সাতুরিয়া জমিদার বাড়িতে ১৮৭৩ সালের ২৬ অক্টোবর জন্মগ্রহণ করেন বাংলার বাঘ হিসেবে খ্যাত শেরেবাংলা এ.কে. ফজলুল হক। ১৭শ শতকে এ জমিদার বাড়িটি স্থাপিত হয়েছিল বলে জানা যায়। এটি ছিল ফজলুল হকের মায়ের বাড়ি। মাতুলালয়ের এ বাড়িতেই ফজলুল হক তার শৈশব পার করেছেন। প্রাথমিক শিক্ষা গ্রহণের জন্য তিনি এ বাড়ির মক্তবটিই ব্যবহার করেছেন। শৈশব ছাড়াও তিনি এখানে কর্মজীবন ও রাজনৈতিক জীবনের অনেক সময়ই ব্যয় করেছেন।

ফজলুল হকের মাতামহ আলী মিয়া এ অঞ্চলে জমিদারি প্রতিষ্ঠা করেন। তিনিই এই জমিদার বাড়ির গোড়াপত্তন করেন বলে ধারণা করা হয়।

## অবকাঠামো
পুরো জমিদার বাড়িটি ১০০ একর জমির উপর প্রতিষ্ঠিত। জমিদার বাড়িটি ঘিরে রয়েছে পুকুর, বাগান ও কয়েকটি ভবন। মুঘল স্থাপত্য শৈলিতে তৈরি মূল কমপাউন্ডটি ৩টি ভবনের সমন্বয়ে গঠিত। প্রতিটি ভবনের দেয়ালে মুঘলশৈলিতে বিভিন্ন ধরনের নকশা করা রয়েছে। মূল কমপাউন্ডে প্রবেশের জন্য রয়েছে একটি প্রধান প্রবেশপথ। ভবনগুলো নির্মাণে চুন সুরকীর পাশাপাশি ইটও ব্যবহার করা হয়েছে। বর্তমানে জমিদার বাড়িটির ধ্বংসাবশেষ দেখতে পাওয়া যায়।

বর্তমানে এ জমিদার বাড়িতে শেরে বাংলার স্মরণে শেরে বাংলা স্মৃতি পাঠাগারসহ আশে বেশ কিছু প্রতিষ্ঠান প্রতিষ্ঠা করা হয়েছে। এ বাড়িটি বর্তমানে আলী মিয়ার বংশধরগণ দেখাশুনা করে থাকেন।

## তথ্যসূত্র

## বহিঃসংযোগ

বিষয়শ্রেণী:জমিদার বাড়ি
বিষয়শ্রেণী:ঝালকাঠি জেলার প্রত্নতাত্ত্বিক স্থান
বিষয়শ্রেণী:আবুল কাশেম ফজলুল হক
বিষয়শ্রেণী:রাজাপুর উপজেলা
নিয়ামত বিবির মাজার

**নিয়ামত বিবির মাজার বা দরগাহ** নেত্রকোণা জেলার কেন্দুয়া উপজেলায় অবস্থিত একটি প্রাচীন কবর ও বাংলাদেশের সংরক্ষিত প্রত্নস্থল। এটি রোয়াইলবাড়ি দূর্গের ভেতর অবস্থিত।

## ইতিহাস
জনশ্রুতি অনুসারে নিয়ামত বিবি ছিলেন বিক্রমপুরের জমিদার কেদার রায়ের বোন। তার আসল নাম সুভাদ্রা। তাকে শাসক ঈশাঁ খাঁ অপহরণ করেন ও পরবর্তীতে বিয়ে করেন। বিয়ের পর তিনি নিয়ামত বিবি নামে পরিচিতি পান। নিয়ামত বিবির মাজার রোয়াইলবাড়ি দুর্গের সীমানা প্রাচীরের ভেতর দক্ষিণাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়।

নিয়ামত বিবির মাজার ও এর সংলগ্ন দুর্গটি ৮০-এর দশকে আবিষ্কৃত হয়। ১৯৮৭ সালে বাংলাদেশ প্রত্নতত্ত্ব অধিদপ্তর এটিকে সংরক্ষিত পুরাকীর্তি হিসেবে নথিভূক্ত করে।

## অবকাঠামো
নিয়ামত বিবির কবরটি বর্তমানে একটি টিনের চালা দিয়ে ঢেকে রাখা হয়েছে। দুপাশে তিনটি করে মোট ছয়টি পাথরের তৈরি খুঁটির উপর টিনের চালাটি স্থাপিত। এর নিচেই রয়েছে নিয়ামত বিবির কবর। মূল কবরটি সাধারণভাবে ইট ও পাথর ব্যবহার করে বাঁধাই করে রাখা হয়েছে।

## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:নেত্রকোণা জেলার দর্শনীয় স্থান
বিষয়শ্রেণী:নেত্রকোণা জেলার প্রত্নতাত্ত্বিক স্থাপনা
ডেঙ্গু মিয়ার সমাধি

**ডেঙ্গু মিয়ার সমাধি** নেত্রকোণা জেলার কেন্দুয়া উপজেলায় অবস্থিত একটি প্রাচীন কবর যার অবস্থান রোয়াইলবাড়ি দূর্গের অভ্যন্তরে। । এটি বাংলাদেশের  একটি সংরক্ষিত প্রত্নস্থল।

## ইতিহাস
ডেঙ্গু মিয়ার সমাধি সম্পর্কে তেমন তথ্য পাওয়া যায় না। সমাধিটি রোয়াইলবাড়ি দুর্গের সীমানা প্রাচীরের ভেতর দক্ষিণাংশে নিয়ামত বিবির মাজারের পাশেই অবস্থিত। ১৯৯১-৯৩ খ্রিষ্টাব্দে বাংলাদেশ প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়।

ডেঙ্গু মিয়ার সমাধি ও এর সংলগ্ন দুর্গটি ১৯৮০-এর দশকে আবিষ্কৃত হয়। ১৯৮৭ খ্রিষ্টাব্দে বাংলাদেশ প্রত্নতত্ত্ব অধিদপ্তর এটিকে সংরক্ষিত পরাকীর্তি হিসেবে নিবন্ধিত করে।

## অবকাঠামো
ইটের তৈরি কবরটি লম্বায় ১২ হাত (েএক গজে দুইহাত হয়েয় থাকে) যা সাধারণ কবরের চাইতে বেশ বড় আকৃতির। অস্বাভাবিক লম্বা এমন কবর সচরাচর দেখা যায় না বলেই এটি দর্শনীয় স্থানে পরিণত হয়েছে। কবরটি ইট ও চুন সুড়কির সাহায্যে বাঁধানো ও উন্মুক্ত স্থানে রয়েছে। 
সরেজমিনে খোঁজ নিয়ে জানা যায়,
কয়েক বছর আগে দূর্বৃত্ত রা কবরটি ভেঙে মাটির সাথে মিশিয়ে দেয়।

## তথ্যসূত্র

https://www.dailyjanakantha.com/national/news/566623
বিষয়শ্রেণী:নেত্রকোণা জেলার দর্শনীয় স্থান
বিষয়শ্রেণী:নেত্রকোণা জেলার প্রত্নতাত্ত্বিক স্থাপনা
চার্লস ম্যারিয়ট

**চার্লস ফাদার স্টোওয়েল ম্যারিয়ট** (; জন্ম: ১৪ সেপ্টেম্বর, ১৮৯৫ - মৃত্যু: ১৩ অক্টোবর, ১৯৬৬) স্টকপোর্টের হিটন মুর এলাকায় জন্মগ্রহণকারী বিশিষ্ট ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে একটিমাত্র টেস্টে অংশগ্রহণ করেছিলেন। প্রথম-শ্রেণীর ক্রিকেটে ল্যাঙ্কাশায়ার, কেমব্রিজ বিশ্ববিদ্যালয় ও কেন্টের প্রতিনিধিত্ব করেছেন **চার্লস ম্যারিয়ট**। তবে জন্ম নিবন্ধন বহিতে তার নাম **চার্লি স্টোওয়েল ম্যারিয়ট** লিপিবদ্ধ করা হয়েছিল।

## প্রারম্ভিক জীবন
১৯২০ ও ১৯৩০-এর দশকে অন্যতম সেরা লেগ ব্রেক ও গুগলি বোলার ছিলেন তিনি। ল্যাঙ্কাশায়ারে জন্মগ্রহণকারী ম্যারিয়ট আয়ারল্যান্ডের সেন্ট কলম্বিয়া বিদ্যালয়ে অধ্যয়ন করেন। ল্যাঙ্কাশায়ারে ফিরে এসে ১৯১৯ সালে প্রথমবারের মতো প্রথম-শ্রেণীর ক্রিকেটে অংশ নেন। এরপর তিনি কেমব্রিজে চলে যান। ১৯২০ ও ১৯২১ সালে ব্লুজ লাভ করেন। কেমব্রিজের পর ডালউইচ কলেজে ক্রিকেট বিষয়ে শিক্ষকতা করেন। এরফলে ১৯২৪ থেকে ১৯৩৭ সময়কালে বিদ্যালয়ের ছুটির দিনগুলোয় কেন্ট কাউন্টি ক্রিকেট দলের পক্ষে খেলার সুযোগ পেতেন।

## আন্তর্জাতিক ক্রিকেট
ঘরোয়া প্রথম-শ্রেণীর ক্রিকেটে ক্রমাগত সাফল্য লাভের প্রেক্ষিতে ১৯৩৩ সালে সফরকারী ওয়েস্ট ইন্ডিজের বিপক্ষে খেলার জন্য ৩৭ বছর বয়সে তাকে ইংল্যান্ড ক্রিকেট দলের সদস্য মনোনীত করা হয়। প্রথম ইনিংসে ৫/৩৭ ও দ্বিতীয় ইনিংসে ৬/৫৯ লাভ করেন। ফলশ্রুতিতে ওয়েস্ট ইন্ডিজ দল মাত্র দুইদিন ও দশ মিনিটেই ইনিংস ও ১৭ রানে পরাজিত হয়। কিন্তু ঐ টেস্টের পর তিনি আর কোন টেস্টে অংশ নেননি। একমাত্র এক টেস্টের বিস্ময়কারী হিসেবে সাত উইকেটের বেশি উইকেট পেয়েছেন।

কিন্তু ফিল্ডার ও ব্যাটসম্যানরূপে তিনি কম সফল ছিলেন। প্রথম-শ্রেণীর ক্রিকেটে সর্বমোট ৫৭৪ রান তোলেন অথচ উইকেট পেয়েছিলেন ৭১১টি। ম্যারিয়ট দুইবার বিদেশ সফর করেন। প্রথমবার ১৯২৪-২৫ মৌসুমে সম্মানীয় লিওনেল টেনিসন ও দ্বিতীয়বার ১৯৩৪-৩৫ মৌসুমে ডগলাস জারদিনের নেতৃত্বে এমসিসি দলের সাথে ভারত সফরে যান।

## তথ্যসূত্র

## আরও দেখুন
* জে. জে. ফেরিস
* এক টেস্টের বিস্ময়কারী
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা
* টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা

## বহিঃসংযোগ
* 
* 
*Scorecard of Charles Marriott's only Test match 

বিষয়শ্রেণী:১৮৯৫-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:এস. বি. জোয়েল একাদশের ক্রিকেটার
বিষয়শ্রেণী:কেমব্রিজ বিশ্ববিদ্যালয়ের ক্রিকেটার
বিষয়শ্রেণী:কেন্টের ক্রিকেটার
বিষয়শ্রেণী:জেন্টলম্যানের ক্রিকেটার
বিষয়শ্রেণী:জেন্টলম্যান অব ইংল্যান্ডের ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
বিষয়শ্রেণী:ফ্রি ফরেস্টার্সের ক্রিকেটার
বিষয়শ্রেণী:ব্রিটিশ হোম গার্ডের সৈনিক
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:হিটন মুরের ব্যক্তি
বিষয়শ্রেণী:ল্যাঙ্কাশায়ার ফুসিলিয়ার্সের কর্মকর্তা
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার
বিষয়শ্রেণী:পিটারহাউস, কেমব্রিজের প্রাক্তন শিক্ষার্থী
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
শশিভূষণ দাশগুপ্ত

**শশিভূষণ দাশগুপ্ত** (১৭ মার্চ ১৯১১- ২১ জুলাই ১৯৬৪)  ছিলেন কলকাতা বিশ্ববিদ্যালয়ের বাংলা সাহিত্যের কৃতী অধ্যাপক, লেখক, গবেষক, প্রাবন্ধিক ও বরেণ্য সমালোচক।

## জন্ম
শশিভূষণ দাশগুপ্ত ১৯১১ সালে বরিশাল জেলার গৌরনদী উপজেলার চন্দ্রহার গ্রামে তার জন্ম। পিতা কালীপ্রসন্ন দাশগুপ্ত এবং মাতা সারদাসুন্দরী।

## শিক্ষাজীবন
তিনি বরিশাল বি এম কলেজ থেকে আই.এ পাশ করেন। কলকাতার স্কটিশ চার্চ কলেজ থেকে দর্শনশাস্ত্রে বি.এ (অনার্স)করেন এবং  কলকাতা বিশ্ববিদ্যালয় থেকে বাংলা ভাষা ও সাহিত্যে প্রথম শ্রেণিতে প্রথম হয়ে এম.এ (১৯৩৫) ডিগ্রি লাভ করেন। ১৯৩৭ সালে প্রেমচাঁদ-রায়চাঁদ বৃত্তি লাভ করে তান্ত্রিক বুদ্ধিজ্ম নিয়ে গবেষণায় লিপ্ত হন। ১৯৩৯ সালে তিনি কলকাতা বিশ্ববিদ্যালয় থেকে পিএইচডি ডিগ্রি অর্জন করেন

## কর্মজীবন ও সাহিত‍্যকর্ম
স্নাতকোত্তর ডিগ্রি অর্জনের পর শশিভূষণ কলকাতা বিশ্ববিদ‍্যালয়ে বাংলা ভাষা ও সাহিত‍্যের অধ্যাপক নিযুক্ত হন। ১৯৫৫ খ্রিস্টাব্দে তিনি বাংলা ভাষার ‘রামতনু লাহিড়ী অধ‍্যাপক’ পদে আসীন হন। অধ‍্যাপনার পাশাপাশি তিনি গবেষণা ও সাহিত‍্য রচনার কাজ করে গেছেন। সংস্কৃত সাহিত‍্যে তাঁর অগাধ পাণ্ডিত‍্য ছিল। গবেষণাসংক্রান্ত রচনা ছাড়াও প্রবন্ধ, উপন‍্যাস ও শিশুসাহিত্যের গ্রন্থকার হিসাবে খ‍্যাতি লাভ করেছেন। বাংলাসাহিত‍্যের দার্শনিক পটভূমিকায় বিশ্লেষণে অসামান‍্য দক্ষতার পরিচয় দিয়েছেন।

;তার উল্লেখযোগ্য গবেষণামূলক বই হল-
* *Obscure Religious Cults: As a Background of Bengali Literature* (১৯৪৬), 
* *An Introduction to Tantric Buddhism*  (১৯৫০), 
* *Aspects of Indian Religious Thought*, 
* *শ্রীরাধার ক্রমবিকাশ: দর্শনে ও সাহিত্যে* (১৯৫২) এবং 
* *ভারতের শক্তিসাধনা ও শাক্ত সাহিত্য* (১৯৬০)
* *উপনিষদের পটভূমিকায় রবীন্দ্রমানস* (১৯৬১)
;কবিতা-
* *এপারে ওপারে*(১৯৪১)
* *সীতা*
;কথিকা-
* *নিশাঠাকুরের কড়চা*
* *ক্ষণদর্শন*
;উপন‍্যাস-
* *বিদ্রোহিনী*
* *জঙ্গলা মাঠের ফসল*
;নাটক-
* *রাজকন্যার ঝাঁপি* 
* *দিনান্তের আগুন*
* *হাবা হলধর* (১৯৬২)
;শিশু-কিশোর-
* *ছোটদের বাল্মিকী রামায়ণ*
* *ছোটদের ব‍্যাসদেবের মহাভারত*
* *ছুটির দিনে মেঘের গল্প*
* *শ্যামলা দীঘির ঈশান কোণে*
;সংস্কৃত রচনা-
* *শ্রয়ী*
* *উপমা কালিদাস‍স‍্য*

## সম্মাননা
শশিভূষণ দাশগুপ্ত ১৯৬১ খ্রিস্টাব্দে তাঁর “শ্রীরাধার ক্রমবিকাশ:দর্শনে ও সাহিত‍্যে” গ্রন্থটির জন‍্য ভারত সরকারের সাহিত্য অকাদেমি পুরস্কার লাভ করেন।

## মৃত্যু
১৯৬৪ সালের ২১ জুলাই কলকাতায় তার মৃত্যু হয়।

## তথ্যসূত্র

বিষয়শ্রেণী:বরিশাল জেলার লেখক
বিষয়শ্রেণী:১৯১১-এ জন্ম
বিষয়শ্রেণী:১৯৬৪-এ মৃত্যু
বিষয়শ্রেণী:ভারতীয় পুরুষ প্রাবন্ধিক
বিষয়শ্রেণী:২০শ শতাব্দীর ভারতীয় প্রাবন্ধিক
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:পশ্চিমবঙ্গের লেখক
বিষয়শ্রেণী:বাঙালি দার্শনিক
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি হিন্দু
বিষয়শ্রেণী:গৌরনদী উপজেলার ব্যক্তি
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:বরিশাল বিভাগের শিক্ষায়তনিক
ব্যাডমিন্টন ওয়ার্ল্ড ফেডারেশন

**ব্যাডমিন্টন ওয়ার্ল্ড ফেডারেশন** বা **ব্যাডমিন্টন বিশ্ব সংঘ** হল ব্যাডমিন্টন ক্রীড়ার জন্য আন্তর্জাতিক পরিচালনা পরিষদ, যা আন্তর্জাতিক অলিম্পিক কমিটি (আইওসি) কর্তৃক স্বীকৃত। সংস্থাটি সংক্ষিপ্ত নাম **বিডব্লিউএফ** হিসাবে বেশি পরিচিত। এর সদরদপ্তর মালয়েশিয়ার কুয়ালালামপুরে অবস্থিত এবং এর বর্তমান সভাপতি পাউল এরিক হোয়ের লারসেন। বর্তমান সদস্য সংখ্যা হল ১৭৬টি জাতীয় সংস্থা।

## ইতিহাস
ব্যাডমিন্টন ওয়ার্ল্ড ফেডারেশন ১৯৩৪ সালে আন্তর্জাতিক ব্যাডমিন্টন ফেডারেশন হিসাবে প্রতিষ্ঠিত হয়েছিল। এর প্রতিষ্ঠাকালীন সদস্য ছিল ৯টি রাষ্ট্র : কানাডা, ইংল্যান্ড, ডেনমার্ক, ফ্রান্স, আয়ারল্যান্ড, নেদারল্যান্ড, নিউজিল্যান্ড, স্কটল্যান্ড ও ওয়েলস। ১৯৮১ সালের ২৬ মে আন্তর্জাতিক ব্যাডমিন্টন ফেডারেশনের সাথে ১৯৭৮ সালে প্রতিষ্ঠিত ওয়ার্ল্ড ব্যাডমিন্টন ফেডারেশনকে একীভূত করা হয়।

২৪ সেপ্টেম্বর ২০০৬ সালে, স্পেনের মাদ্রিদে অনুষ্ঠিত এক অতিরিক্ত সাধারণ সভায় ব্যাডমিন্টন ওয়ার্ল্ড ফেডারেশন (BWF) নামটি সর্বসম্মতিক্রমে গ্রহণের সিদ্ধান্ত হয়। প্রতিষ্ঠাকালীন সময় থেকে ২০০৫ পর্যন্ত এর সদরদপ্তর যুক্তরাজ্যের চেলতেনহামে ছিল কিন্তু ১ অক্টোবর ২০০৫ সালে তা কুয়ালালামপুরে স্থানান্তর করা হয়।

## মহাদেশীয় ফেডারেশন

বিশ্বব্যাপী ব্যাডমিন্টন খেলার প্রসার ও উন্নয়নে বিডব্লিউএফ আঞ্চলিক সংস্থা সমূহের সাথে যৌথভাবে কাজ করে:

## সভাপতিগন
প্রথম সভাপতি জর্জ টমাস

## ক্রমনির্ণায়ক অবস্থান
## প্রতিযোগিতা

### গ্রেড ১
বিডব্লিউএফ ছয়টি প্রধান আন্তর্জাতিক ব্যাডমিন্টন প্রতিযোগিতা ও একটি প্যারা-ব্যাডমিন্টন প্রতিবন্ধী ক্রীড়াবিদের জন্য আয়োজন করে:

প্রধান প্রতিযোগিতাসমূহ : 
* অলিম্পিক গেমসে ব্যাডমিন্টন, আন্তর্জাতিক অলিম্পিক কমিটির সাথে যৌথভাবে
* বিডব্লিউএফ বিশ্ব চ্যাম্পিয়নশিপ
* থমাস কাপ
* উবার কাপ
* সুদিরমান কাপ

অন্য প্রধান প্রতিযোগিতাসমূহ : 

* বিশ্ব জুনিয়র চ্যাম্পিয়নশিপ

প্যারা প্রতিযোগিতাসমূহ : 

* প্যারা বিশ্ব চ্যাম্পিয়নশিপ

Two events are no longer held regularly:
* World Cup was suspended since 1997. However, the BWF revived the event in 2005 (with China as host) but only as an invitational tournament. China swept gold in all 5 categories.
* World Grand Prix has been on hiatus since 2000.

### গ্রেড ২
গ্রেড 2 টুর্নামেন্ট, যা বিডব্লিউএফ ওয়ার্ল্ড ট্যুর নামে পরিচিত, ছয়টি স্তরে অনুমোদিত হয়েছিল এবং বিভিন্ন বিশ্ব র‌্যাঙ্কিং পয়েন্ট দেওয়া হয়েছিল, সেগুলি হল:

* লেভেল 1: BWF ওয়ার্ল্ড ট্যুর ফাইনাল
* লেভেল 2: BWF ওয়ার্ল্ড ট্যুর সুপার 1000
* লেভেল 3: BWF ওয়ার্ল্ড ট্যুর সুপার 750
* লেভেল 4: BWF ওয়ার্ল্ড ট্যুর সুপার 500 (ইন্ডিয়া ওপেন)
* লেভেল 5: BWF ওয়ার্ল্ড ট্যুর সুপার 300
* লেভেল 6: BWF ট্যুর সুপার 100

BWF also sanctions the open events into seven categories with different World Ranking points awarded, as order they are:
* Super Series Premier
* Super Series
* Grand Prix Gold
* Grand Prix
* International Challenge
* International Series
* Future Series

## আরো দেখুন
* ব্যাডমিন্টন
*বাংলাদেশ ব্যাডমিন্টন ফেডারেশন

## তথ্যসূত্র

## বহিঃসংযোগ
* 
* Official fans website
* Official corporate website

বিষয়শ্রেণী:ব্যাডমিন্টন ওয়ার্ল্ড ফেডারেশন
বিষয়শ্রেণী:১৯৩৪-এ প্রতিষ্ঠিত ক্রীড়া সংগঠন
বিষয়শ্রেণী:কুয়ালালামপুর ভিত্তিক সংগঠন
বিষয়শ্রেণী:আইওসি স্বীকৃত আন্তর্জাতিক ফেডারেশন
পতিসর রবীন্দ্র কাছারি বাড়ি ও তৎসংলগ্ন কীর্তিসমূহ

**পতিসর রবীন্দ্র কাচারী বাড়িটি** নওগাঁ জেলার আত্রাই উপজেলায় অবস্থিত বাংলাদেশের অন্যতম একটি সংরক্ষিত পুরাকীর্তি ও বিশ্বকবি রবীন্দ্রনাথ ঠাকুরের স্মৃতি বিজড়িত স্থান। এটি উপজেলার পতিসর নামক গ্রামে নাগর নদীর তীরে অবস্থিত।

## ইতিহাস
রবীন্দ্রনাথ ঠাকুরের পিতামহ ও জোড়াসাঁকোর ঠাকুর পরিবারের অন্যতম সদস্য দ্বারকানাথ ঠাকুর এ অঞ্চলের জমিদারি ১৮৩০ সালে কেনার পর ১৮৯০ সালে রবীন্দ্রনাথ জমিদারি দেখাশোনার জন্য এ অঞ্চলে আসেন। এই কাচারীতে অবস্থানকালে রবীন্দ্রনাথ ঠাকুর বেশ কিছু কাব্য, গল্প ও প্রবন্ধ রচনা করেন। এই স্থানটির চারপাশেই রবি ঠাকুরের পরিবার কর্তৃক স্থাপিত বেশ কিছু স্থাপনা রয়েছে। এর মধ্যে উল্লেখযোগ্য হল, একটি বিদ্যালয়(কালীগ্রাম রথীন্দ্রনাথ ইন্সটিটিউশন), দাতব্য হাসপাতাল ও পুরাতন একটি কৃষি ব্যাংক যা ১৯০৫ সালে স্থাপিত হয়েছিল। এছাড়াও গড়ে তুলেছিলেন মৃৎশিল্প।

রবীন্দ্রনাথ ঠাকুর নোবেল প্রাপ্তির পর সর্বশেষ ১৯৩৭ সালে পতিসরে আসেন। বর্তমানে এখানে, রবীন্দ্রনাথের জন্মদিন ও মৃত্যুবার্ষিকীতে বিভিন্ন অনুষ্ঠানের আয়োজন করা হয়।

পতিসর কাছারি বাড়িতে থাকাকালীন সময়ে রবীন্দ্রনাথ ঠাকুর *[[গোরা (উপন্যাস)|গোরা]]* ও *[[ঘরে বাইরে (উপন্যাস)|ঘরে বাহিরে]]*  উপন্যাস এবং *বিদায় অভিশাপ*  কাব্য রচনা করেন। তিনি প্রতিহিংসা, ঠাকুরদা এবং ভারতবাসী প্রবন্ধও এই সময়েই রচনা করেন।

## অবকাঠামো
পতিসরের স্থাপনাগুলো দেখতে অনেকটাই শিলাইদহ ও শাহজাদপুরের একই পরিবার কর্তৃক স্থাপিত স্থাপনাসমূহের মতোই। এখানে একটি দো-তলা কুঠিবাড়ি রয়েছে। এছাড়াও কুঠিবাড়ি ঘিরে বেশ কিছু ভবন রয়েছে যেগুলোর ধ্বংসাবশেষ দেখতে পাওয়া যায়। কাচারী বাড়ির পাশেই রয়েছে একটি পুকুর। পূর্বে পুকুরটি বেশ বড় থাকলেও কালক্রমে এটির মাটি ভরাট হয়ে গিয়েছে।

মূল ভবনের সামনেই রয়েছে রবীন্দ্রনাথ ঠাকুরের একটি আবক্ষ মূর্তি। এছাড়াও ভবনে প্রবেশের জন্য রয়েছে নান্দনিক একটি প্রবেশপথ।

## চিত্রশালা

পতিসর রবীন্দ্র কাচারী বাড়ির প্রবেশপথ পাশ থেকে.jpg|পতিসর রবীন্দ্র কাচারী বাড়ির প্রবেশপথের পাশ থেকে তোলা চিত্র 
পতিসর রবীন্দ্র কাচারী বাড়ির পুকুরঘাটে রবীন্দ্রনাথ ঠাকুরের আবক্ষ মূর্তি.jpg|পতিসর রবীন্দ্র কাচারী বাড়ির পুকুরঘাটে রবীন্দ্রনাথ ঠাকুরের আবক্ষ মূর্তি
কাচারী বাড়ির ভেতরে রবীন্দ্রনাথের আবক্ষ ভাষ্কর্য.jpg|কাচারী বাড়ির ভেতরে রবীন্দ্রনাথের আবক্ষ ভাস্কর্য
পতিসর রবীন্দ্র কাচারী বাড়ির সুদৃশ্য প্রবেশপথ.jpg|পতিসর রবীন্দ্র কাচারী বাড়ির সুদৃশ্য প্রবেশপথ


## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:নওগাঁ জেলার প্রত্নতাত্ত্বিক স্থাপনা
বিষয়শ্রেণী:আত্রাই উপজেলা
বিষয়শ্রেণী:নওগাঁ জেলার দর্শনীয় স্থান
বিষয়শ্রেণী:রবীন্দ্রনাথ ঠাকুর
এম তাহের এ সাইফ

**এম তাহের এ সাইফ** একজন বাংলাদেশী প্রকৌশলী এবং ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক।

## শিক্ষাজীবন
অধ্যাপক সাইফ চট্টগ্রামের সেন্ট প্লাসিডস স্কুল থেকে থেকে মাধ্যমিক পাস করেন। ঢাকা কলেজ থেকে উচ্চমাধ্যমিকে ঢাকা বোর্ডে চতুর্থ স্থান অধিকার করেন। বাংলাদেশ প্রকৌশল বিশ্ববিদ্যালয় থেকে পুরকৌশলে ১৯৮৪ সালে বিএসসি ডিগ্রি অর্জন করেন। তিনি ওয়াশিংটন স্টেট বিশ্ববিদ্যালয় থেকে পুরকৌশলে ১৯৮৭ সালে এমএসসি ডিগ্রি অর্জন করেন। তিনি কর্নেল ইউনিভার্সিটি থেকে ১৯৯৩ সালে তাত্তিক ও ফলিত বলবিদ্যায় পিএইচডি ডিগ্রি অর্জন করেন।

## কর্মজীবন
অধ্যাপক সাইফ ১৯৮৪ সালে বাংলাদেশ প্রকৌশল বিশ্ববিদ্যালয় এ প্রভাষক হিসেবে যোগদান করেন। তিনি ১৯৯৩ থেকে ১৯৯৬ সাল পর্যন্ত কর্নেল ইউনিভার্সিটিতে পোস্ট-ডক্টরাল অ্যাসোসিয়েট হিসেবে কর্মরত ছিলেন। ১৯৯৬ থেকে ১৯৯৭ সাল পর্যন্ত কর্নেল ইউনিভার্সিটির ন্যাশনাল ন্যানোফ্যাব্রিকেশন ফ্যাসিলিটিতে রিসার্চ অ্যাসসিয়েট হিসেবে কর্মরত ছিলেন। তিনি ১৯৯৭ সালের জুন থেকে ২০০৩ সালের অগাস্ট পর্যন্ত ইউনিভার্সিটি অব ইলিনয় অ্যাট আর্বানা-শ্যাম্পেইন এর মেকানিকাল অ্যান্ড ইন্ডাস্ট্রিয়াল ইঞ্জিনিয়ারিং এর সহকারী অধ্যাপক হিসেবে কর্মরত ছিলেন। ২০০৩ সালের অগাস্টে সহযোগী অধ্যাপক পদে উন্নীত হন। ২০০৬ সালের অগাস্টে মেকানিকাল সায়েন্স অ্যান্ড ইঞ্জিনিয়ারিং এর অধ্যাপক পদে উন্নীত হন। অধ্যাপক সাইফের ১০০টি জার্নাল প্রকাশনা, ১৮৩টি কনফারেন্স প্রকশনা ৪টি বইয়ের অধ্যায় রয়েছে। তার ৮টি মার্কিন প্যাটেন্ট রয়েছে। তিনি ১০টি পিএইচডি অভিসন্দর্ভ তত্ত্বাবধান করেছেন। তিনি Proceedings of the National Academy of Sciences, Nature Materials, Nature Communications, Biophysical Journal, International Journal of Solids and Structures, Journal of Micro-Electro-Mechanical Systems, Journal of Engineering Materials, Journal of Materials Research, Review of Scientific Instruments, Journal of Thin Solid Films, Journal of Fluid Mechanics, Journal of Applied Mechanics, Journal of the Mechanics and Physics of Solids এর রিভিউয়ার। 

## পুরস্কার ও সম্মাননা
* ফেলো, আমেরিকান সোসাইটি অব মেকানিকাল ইঞ্জিনিয়ার্স, ২০১১
* ন্যাশনাল সায়েন্স ফাউন্ডেশন ক্যারিয়ার অ্যাওয়ার্ড, ১৯৯৮
* জেনারেল ইলেক্ট্রিক স্কলার, ১৯৯৮

## তথ্যসূত্র

## বহিঃসংযোগ
* Bio-bots combine cultured cells with polymer structure
* Heart Cells Power This Swimming, Sperm-Like Robot
* Heart cells could propel sperm-like robots (seriously) through the body to deliver medicine 
* ‘Bio-Bot’ That Swims Like Sperm Is An 'Exciting Advance’ In Self-Propelled Biological Robots &#91;VIDEO&#93;
* World's first tiny, self-propelled swimming bio-bots developed
* Tiny swimming bio-bots boldly go where no bot has swum before 
* বিশ্বের সবচেয়ে ক্ষুদ্র রোবট
* ড. তাহেরের জীবন্ত রোবট বিপ্লব

বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক